
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 86 


15 Μαΐου 1995 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

137. Διοικητικές κυρώσεις για παράβαση των διατά¬ 
ξεων του Ν. 1648/1986. 1 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Αύξηση των θέσεων Ειδικών Συμβούλων - Ειδικών Συ¬ 
νεργατών στο Πολιτικό Γραφείο του Υφυπουρ¬ 
γού Οικονομικών Δ. Γεωργακόπουλου. 2 

ΑΠΟΦΑΣΕΙΣ 

Ανακαταθέσεις στην Τράπεζα της Ελλάδος των κατα¬ 
θέσεων σε συνάλλαγμα στα πιστωτικά ιδρύ¬ 
ματα. 3 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ ως προς τη χώρα μας 
της Ευρωπαϊκής Συμφωνίας για τις κύριες διε¬ 
θνείς γραμμές συνδυασμένων μεταφορών και 


συναφών εγκαταστάσεων (Α.Θ.Τ.Ο.). Γενεύη, 
1.2.1991. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 51 /1995 αρμοδιότητας 

Υπουργ. Εθν. Παιδείας και θρησκευμάτων. 5 

Διόρθωση σφάλματος στο Π.Δ. 43/1995 αρμοδιότητας 

Υπουργείου Τουρισμού. 6 

Διόρθωση σφάλματος στο Π.Δ. 122/1995 αρμοδιότη¬ 
τας Υπουργείου Εμπορικής Ναυτιλίας. 7 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 137 (1) 

Διοικητικές κυρώσεις για παράβαση των διατάξεων του Ν. 
1648/1986. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 


1. Τις διατάξεις της παρ. 4 του άρθρου 22 του Νόμου 
2224/1994 «Ρύθμιση θεμάτων εργασίας, συνδικαλιστι¬ 
κών δικαιωμάτων, υγιεινής και ασφάλειας των εργαζομέ¬ 
νων και οργάνωσης Υπουργείου Εργασίας και των επο- 


πτευομένων από αυτό νομικών προσώπων και άλλες δια¬ 
τάξεις» (Α' 112). 

2. Την αριθμ. 80170/26.7.1994 Απόφαση του Πρωθυ¬ 
πουργού και Υπουργού Εργασίας για την ανάθεση αρμο¬ 
διοτήτων στον Υφυπουργό Εργασίας (585 τ.Β'). 

3. Το γεγονός ότι από τις διατάξεις του Προεδρικού αυ¬ 
τού διατάγματος δεν προκαλείται δαπάνη σε βάρος του 
κρατικού προϋπολογισμού. 

4. Την αριθμ. 41/1995 γνωμοδότηση του Συμβουλίου 
της Επικρατείας, με πρόταση του Υφυπουργού Εργασίας, 
αποφασίζουμε: 

Αρθρο 1 

Διοικητικές Κυρώσεις 

1. Ο εργοδότης που παραβαίνει τις διατάξεις του Ν. 
1648/1986 (147 τ.Α'), όπως κάθε φορά ισχύει, τιμωρεί¬ 
ται: 

α. Με πρόστιμο ίσο με έξι (6) κατώτατους μηνιαίους μι¬ 
σθούς ιδιωτικού υπαλλήλου σύμφωνα με τις εκάστοτε 
ισχύουσες διατάξεις των εθνικών γενικών συλλογικών 
συμβάσεων εργασίας, ανεξάρτητα της ιδιότητας του προ- 
στατευομένου ατόμου, για άρνηση πρόσληψής του. 

β. Με πρόστιμο, πέραν αυτού του προηγουμένου εδα¬ 
φίου α', ίσο με τις αποδοχές που δικαιούται ο τοποθετού¬ 
μενος για κάθε ημέρα καθυστέρησης της πρόσληψής του 
εφόσον εμφανίσθηκε στον υπόχρεο εργοδότη. Το πρό¬ 
στιμο αυτό υπολογίζεται από την παρέλευση ενός μηνός 
από της καθ’ οιονδήποτε τρόπο γνωστοποιήσεως στον 
υπόχρεο εργοδότη της απόφασης της επιτροπής του άρ¬ 
θρου 8 του Ν. 1648/1986 ή, εφόσον ασκηθεί προσφυγή 
στην επιτροπή του άρθρου 10 του ίδιου νόμου, από την 
παρέλευση ενός μηνός από τη γνωστοποίηση της απόφα¬ 
σης απόρριψης της προσφυγής. 

γ. Με πρόστιμο ίσο με έξι (6) κατώτατους μηνιαίους μι¬ 
σθούς ιδιωτικού υπαλλήλου κατά τα ανωτέρω οριζόμενα 
στην περίπτωση παράλειψης ή εκπρόθεσμης υποβολής 
της δήλωσης της παρ. 1 του άρθρου 6 του Ν. 1648/1986. 

Εφόσον διαπιστωθεί δήλωση ψευδών ή ανακριβών στοι¬ 
χείων, επιβάλλεται το κατά το προηγούμενο εδάφιο πρό¬ 
στιμο προσαυξημένο κατά ποσό Ισο με το μισό κατώτατο 
μηνιαίο μισθό ιδιωτικού υπαλλήλου για κάθε απασχολού¬ 
μενο που δεν αναφέρεται στην υποβληθείσα δήλωση της 
παρ. 1 του άρθρου 6 του Ν. 1648/1986 ή για τον οποίο 
παρατίθενται ψευδή ή ανακριβή στοιχεία. 

2. Το πρόστιμο επιβάλλεται μετά την άπρακτη πάροδο 
της προθεσμίας της παρ. 4 του άρθρου 10 του Ν. 1648/ 
1986 ή μετά την πάροδο ενός μηνός από την γνωστοποί¬ 
ηση της απόφασης της Επιτροπής του άρθρου 10 του 
ίδιου νόμου. 

Το πρόστιμο διαγράφεται, τυχόν δε καταβληθέν πρό¬ 
στιμο επιστρέφεται, εφόσον με αμετάκλητη δικαστική 
απόφαση ακυρωθεί η πράξη της επιτροπής. 

3. Οι διατάξεις του παρόντος διατάγματος εφαρμόζο¬ 
νται και σε αποφάσεις των Επιτροπών των άρθρων'8 ή 10 
του Ν. 1648/1986, οι οποίες εκδόθήκαν πριν από την 
έναρξη της ισχύος του. Στις περιπτώσεις αυτές το πρό¬ 
στιμο του εδαφίου β' της παρ. 1 επιβάλλεται για κάθε 
ημέρα καθυστερήσεως της προσλήψεως του τοποθετου- 
μένου από την ημέρα ενάρξεως της ισχύος του παρόντος 
διατάγματος. 

Αρθρο 2 

Όργανα Επιβολής Προστίμων - 
Διαδικασία Είσπραξης 

Τα πρόστιμα του άρθρου 1 επιβάλλονται με αιτιολογη¬ 
μένη πράξη του αρμόδιου Επιθεωρητή Εργασίας και ει- 
σπράττονται ως δημόσιο έσοδο. 

Αρθρο 3 

Η ισχύς του παρόντος Προεδρικού Διατάγματος αρχίζει 
από την πρώτη ημέρα του μεθεπόμενου από την δημο¬ 
σίευση μήνα. 

Στον Υφυπουργό Εργασίας αναθέτουμε τη δημοσίευση 
και εκτέλεση του Προεδρικού Διατάγματος αυτού. 

Αθήνα, 19 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΡΓΑΣΙΑΣ 

ΓΕΩΡΓΙΟΣ Αθ. ΑΔΑΜΟΠΟΥΛΟΣ 

ΠΡΑΞΕΙΣ ΥΠ ΟΥΡΓΙΚΟΥ Σ ΥΜΒΟΥΛΙΟΥ 

( 2 ) 

Πράξη 196 της 3.5.1995 

Αύξηση των θέσεων Ειδικών Συμβούλων - Ειδικών Συνερ¬ 
γατών στο Πολιτικό Γραφείο του Υφυπουργού Οικονο¬ 
μικών Δ. Γεωργακόπουλου. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 30 παρ. 5 του Ν. 1558/ 
8/1985 «Κυβέρνηση και Κυβερνητικά Όργανα» (ΦΕΚ137 
τ.Α/26.7.1985). 

β. Την αριθμ. 797/24.2.1995 εισήγηση του Υφυπουρ¬ 
γού Οικονομικών Δ. Γεωργακόπουλου, για αύξηση, κατά 
μία (1), των θέσεων Ειδικών Συμβούλων - Ειδικών Συνερ¬ 
γατών στο Πολιτικό του Γ ραφείο. 

γ. Το αριθμ. 923/3.3.1995 έγγραφο του Υπουργείου 
Οικονομικών από το οποίο προκύπτει ότι, η προκαλού- 
μενη ετήσια δαπάνη από την αύξηση κατά μία (1) των θέ¬ 
σεων Ειδικών Συμβούλων - Ειδικών Συνεργατών στο Πολι¬ 
τικό Γραφείο του Υφυπουργού Οικονομικών Δ. Γ εωργακό¬ 
πουλου, ανέρχεται στο ποσό των τριών εκατομμυρίων πε- 
ντακοσίων εβδομήντα χιλιάδων (3.570.000) δραχμών και 
θα βαρύνει τον Προϋπολογισμό Εξόδων του Υπουργείου 
Οικονομικών με ειδικό φορέα 23-110 και ΚΑΕ 0211- 


0221-0223-0225. 

δ. Το έγγραφο του Γ ενικού Λογιστηρίου του Κράτους - 
Δ/νση 20ή Προϋπολογισμού - Τμήμα Β', με αρ. πρωτ. 
2025212/17.4.1995, από το οποίο προκύπτει ότι, η προ- 
καλούμενη δαπάνη από την αύξηση, κατά μία (1), των θέ¬ 
σεων Ειδικών Συμβούλων - Ειδικών Συνεργατών στο Πολι¬ 
τικό Γραφείο του Υφυπουργού Οικονομικών Δ. Γ εωργακό¬ 
πουλου, μπορεί να αντιμετωπισθεί από τις εγγεγραμμένες 
πιστώσεις στον Προϋπολογισμό Εξόδων του Υπ. Οικονο¬ 
μικών, αποφασίζει: 

Αυξάνει, κατά μία (1), τις θέσεις των Ειδικών Συμβούλων 
- Ειδικών Συνεργατών στο Πολιτικό Γραφείο του Υφυ¬ 
πουργού Οικονομικών Δ. Γεωργακόπουλου, για κάλυψη 
εξαιρετικών υπηρεσιακών αναγκών. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 4 Μαΐου 1995 

Ο Πρόεδρος Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 

- ♦- 

ΑΠΟΦΑΣΕΙ Σ 

( 3 ) 

Πράξη Διοικητή αριθ. 2358/28.4.1995 
Ανακαταθέσεις στην Τράπεζα της Ελλάδος των καταθέ¬ 
σεων σε συνάλλαγμα στα πιστωτικά ιδρύματα. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/1982 «Όργανα ασκήσεως 
της νομισματικής, πιστωτικής και συναλλαγματικής πολιτι¬ 
κής και άλλες διατάξεις», 

β) τις αποφάσεις ΝΕ 1496/11/16.4.1968, 279/11/ 
15.7.1980 και την ΠΔ/ΤΕ 232/17.6.1983, όπως ισχύουν, 
με τις οποίες καθιερώθηκε το καθεστώς εκχώρησης ή 
ανακατάθεσης στην Τράπεζα της Ελλάδος των καταθέ¬ 
σεων σε συνάλλαγμα που δέχονται οι τράπεζες που λει¬ 
τουργούν στην Ελλάδα ανάλογα με την κατηγορία και το 
νόμισμα της κατάθεσης, 

γ) την απόφαση ΝΕ 1579/5/13.10.1970 και την ΠΔ/ΤΕ 
2109/7.8.92, 

δ) την ανάγκη απλοποίησης του καθεστώτος αποδοχής 
καταθέσεων σε συνάλλαγμα και θεσμοθέτησης ενιαίου 
πλαισίου διαχείρισής τους από τα πιστωτικά ιδρύματα, 

ε) τη σκοπιμότητα σταδιακής μείωσης των σε συνάλ¬ 
λαγμα υποχρεωτικών ανακαταθέσεων στην Τράπεζα της 
Ελλάδος, αποφάσισε τα ακόλουθα: 

1. α) Το σύνολο των υφισταμένων στις 31.5.1995 υπο¬ 
λοίπων των κατηγοριών καταθέσεων σε συνάλλαγμα που 
εκχωρούνται ή ανακατατίθενται υποχρεωτικά στην Τρά¬ 
πεζα της Ελλάδος σύμφωνα με τις αποφάσεις ΝΕ 1496/ 
11/16.4.1968, 279/11/15.7.1980 και την ΠΔ/ΤΕ 232/ 
17.6.1983, όπως ισχύουν, καθώς και των, μετά την ως 
άνω ημερομηνία, νέων καταθέσεων σε συνάλλαγμα των 
ιδίων κατηγοριών, ενοποιούνται και μεταφέρονται σε 
ενιαίο λογαριασμό ανακατάθεσης στην Τράπεζα της Ελ¬ 
λάδος κατά ποσοστό 70%, ανά νόμισμα κατάθεσης, τρο- 
ποποιουμένων των σχετικών διατάξεων των προαναφερο- 
μένων αποφάσεων. 

Για τις καταθέσεις σε συνάλλαγμα ορισμένης διάρκειας 

των πιο πάνω κατηγοριών, οι οποίες λήγουν μετά την 
31.5.1995, η ως άνω ρύθμιση ισχύει από την ανανέωση 
κάθε κατάθεσης. Κατά το μεταβατικά αυτό στάδιο οι εν 
λόγω καταθέσεις διέπονται από το μέχρι την κοινοποίηση 
της παρούσας καθεστώς (επιτόκιο, προμήθεια κ.λπ.). 

β) Τα πιστωτικά ιδρύματα διαχειρίζονται ελεύθερα το 
υπόλοιπο τμήμα (30%) των ως άνω καταθέσεων. 

* γ) Παρέχεται η ευχέρεια στα πιστωτικά ιδρύματα να ανα¬ 
καταθέτουν προαιρετικά στην Τράπεζα της Ελλάδος το 
ποσό συναλλάγματος που αντιστοιχεί στο υπόλοιπο ποσο¬ 
στό (30%) των ως άνω καταθέσεων. 

2. Τα υπόλοιπα των καταθέσεων σε συνάλλαγμα που 
έχουν προαιρετικά ανακατατεθεί ή εκχωρηθεί στην Τρά¬ 
πεζα της Ελλάδος με βάση την απόφαση ΝΕ 1579/5/ 
13.10.70 και την ΠΔ/ΤΕ 2109/7.8.92, αποδίδονται στις 
τράπεζες κατά τη λήξη τους. 

3. α) Το επιτόκιο των υποχρεωτικών ή προαιρετικών 
ανακαταθέσεων καθορίζεται από την Τράπεζα της Ελλά¬ 
δος, με βάση τα αντίστοιχα προσφερόμενα επιτόκια στις 
διεθνείς διατραπεζικές αγορές. Οι ανακαταθέσεις μπορεί 
ναπραγματοποιούνται κατ' επιλογή των πιστωτικών ιδρυ¬ 
μάτων είτε σε λογαριασμούς ταμιευτηρίου υπό προειδο¬ 
ποίηση δύο ημερών είτε σε λογαριασμούς καταθέσεων 
προθεσμίας διάρκειας 1,3, 6 και 12 μηνών. Για τους λοι¬ 
πούς όρους καθώς και τη σχετική διαδικασία εφαρμόζο¬ 
νται, ανεξαρτήτως νομίσματος ή ποσού κατάθεσης, κατά 
ενιαίο τρόπο, οι αντίστοιχες περί ανακαταθέσεων διατά¬ 
ξεις της απόφασης ΝΕ 279/11/15.7.80 όπως ισχύει, κα- 
ταργουμένων των παραγράφων 3α και 3β της εν λόγω 
απόφασης. 

β) Η Τράπεζα της Ελλάδος καταβάλλει στα πιστωτικά 
ιδρύματα προμήθεια σε δραχμές. Το ποσό της προμή¬ 
θειας που καταβάλλεται μηνιαίος θα ισοδυναμεί με ετήσια 
προμήθεια: 

(ί) για τις υποχρεωτικές ανακαταθέσεις: 1,8% 

(ϋ) για τις προαιρετικές ανακαταθέσεις: 0,8% 

Η μηνιαία καταβολή της ως άνω προμήθειας γίνεται με 
αξία (ναΙβυτ) τη δεύτερη εργάσιμη ημέρα κάθε ημερολο¬ 
γιακού μήνα και υπολογίζεται επί του μέσου ημερήσιου 
υπολοίπου των ανακαταθέσεων σε συνάλλαγμα του προη¬ 
γούμενου μήνα χωρίς οποιαδήποτε άλλη επιπλέον επιβά- 
4 ρυνση της Τράπεζας της Ελλάδος. Τα δραχμικό ισότιμο 
υπολογίζεται με την τιμή ίιχίπρ του νομίσματος, στο οποίο 
εκφράζονται οι ως άνω καταθέσεις, που ισχύει την τελευ¬ 
ταία εργάσιμη ημέρα του μήνα που αφορούν τα υπόλοιπα 
των καταθέσεων. 

4. α) Η δραχμική απαίτηση της Τράπεζας της Ελλάδος 
έναντι των τραπεζών από τις εκχωρηθείσες καταθέσεις 
έναντι σταθερών ισοτιμιών (απόφ. ΝΕ 1496/11/16.4.68) 
εξοφλείται κατά τη λήξη της κατάθεσης. 

β) Κατόπιν αιτήσεως των πιστωτικών ιδρυμάτων, το σύ¬ 
νολο ή τμήμα της ως άνω υηποχρέωσής τους μετατρέπε- 
ται σε ισόποση κατάθεση της Τράπεζας της Ελλάδος προς 
αυτά, με τους ακόλουθους όρους: 

(ΐ) η διάρκεια της κάθε κατάθεσης ορίζεται σε τρεις μή¬ 
νες από την πραγματοποίησή της, με δικαίωμα των πιστω¬ 
τικών ιδρυμάτων να την ανανεώνουν ανά τρίμηνο. Οι ως 
άνω διαδοχικές ανανεώσεις δεν μπορεί να υπερβαίνουν 
τις πέντε 

(ϋ) το επιτόκιο έκαστης τρίμηνης περιόδου καθορίζεται 
ίσο με το μέσο αριθμητικό επιτόκιο αποδοχής καταθέ ¬ 
σεων της Τράπεζας της Ελλάδος από τα πιστωτικά ιδρύ¬ 
ματα, διάρκειας ενός μηνός. Γ ια τον υπολογισμό του μέ¬ 
σου επιτοκίου λαμβάνονται τα επιτόκια που ισχύουν κατά 
την ημερομηνία έναρξης της κατάθεσης και κατά τις αντί¬ 
στοιχες ημερομηνίες των δύο επόμενων μηνών 
(ϋί) κατά τη λήξη της κάθε τρίμηνης περιόδου εξοφλείται 


από τα πιστωτικά ιδρύματα το 1/6 τουλάχιστον του αρχι¬ 
κού ποσού της κατάθεσης. 

Η διενέργεια κάθε νέας κατάθεσης πραγματοποιείται 
σε συγκεκριμένη και ενιαία για όλα τα πιστωτικά ιδρύματα 
ημερομηνία του μήνα και καλύπτει μέχρι και το σύνολο των 
δημιουργουμένων υποχρεώσεων από αντίστοιχες λήξεις 
προθεσμιακών καταθέσεων εντός του μήνα. 

5. Από 1.6.95 η καταβαλλόμενη προσαύξηση του επιτο¬ 
κίου των καταθέσεων σε συνάλλαγμα, στην περίπτωση 
ανάληψης των τόκων σε δραχμές, ορίζεται σε 0,75% ετη- 
σίως για τις νέες ή ανανεούμενες μετά την ως άνω ημερο¬ 
μηνία καταθέσεις. Κατά τα λοιπά το καθεστώς και οι 
προϋποθέσεις καταβολής της εν λόγω προμήθειας παρα¬ 
μένουν αμετάβλητες. 

6. Οι όροι και οι προϋποθέσεις που έχουν καθοριστεί 
από τις πιο πάνω αποφάσεις για το άνοιγμα και την τροφο¬ 
δότηση των διαφόρων κατηγοριών καταθέσεων σε συνάλ¬ 
λαγμα στα πιστωτικά ιδρύματα που λειτουργούν στην Ελ¬ 
λάδα παραμένουν αμετάβλητες. 

7. Με την έναρξη εφαρμογής του νέου συστήματος η 
δραχμική απαίτηση της Τράπεζας της ελλάδος έναντι των 
τραπεζών από τις εκχωρηθείσες καταθέσεις έναντι στα¬ 
θερών ισοτιμιών δεν υπόκειται στην προβλεπόμενη από 
την ΠΔ/ΤΕ 1959/91 δέσμευση (σήμερα 9%) και τα αναλο- 
γούντα ποσά αποδίδονται στις τράπεζες με αξίας (ναίθυτ) 
την 30.5.95. 

8. α) Εξουσιοδοτείται η Διεύθυνση Συναλλάγματος της 
Τράπεζας της Ελλάδος να καθορίσει τα της διαδικασίας 
και τις λεπτομέρειες εφαρμογής της παρούσας Πράξης. 

β) Μέχρι την έκδοση νεωτέρων οδηγιών, τα πιστωτικά 
ιδρύματα εξακολουθούν να υποβάλλουν με την υφιστά¬ 
μενη διαδικασία στην Τράπεζα της Ελλάδος (Διεύθυνση 
Οικονομικών Μελετών) τα προβλεπόμενα στατιστικά στοι¬ 
χεία κατά κατηγορία καταθέσεων σε συνάλλαγμα. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 1995 

Ο Διοικητής 
ΛΟΥΚΑΣ ΠΑΠΑΔΗΜΟΣ 

-Φ- 

ΑΝ ΑΚΟΙΝΩΣ ΕΙΣ 

Αρι θ. Φ,0546/29/ΑΣ 317/Μ.4443 (4) 

Ανακοίνωση για τη θέση σε ισχύ ως προς τη χώρα μας της 
Ευρωπαϊκής Συμφωνίας για τις κύριες διεθνείς γραμ¬ 
μές συνδυασμένων μεταφορών και συναφών εγκατα¬ 
στάσεων (Α.Θ.Τ.Ο.). Γενεύη, 1.2.1991. 

Το Υπουργείο των Εξωτερικών ανακοινώνει ότι, στις 
26 Απριλίου 1995 έλαβε χώρα η κατάθεση στον Γενικό 
Γραμματέα του Ο.Η.Ε. του εγγράφου επικυρώσεως από 
τη χώρα μας της Ευρωπαϊκής Συμφωνίας για τις κύριες 
Διεθνείς Γραμμές συνδυασμένων μεταφορών και συνα¬ 
φών εγκαταστάσεων (Α.Θ.Τ.Ο.), η οποία υπογράφηκε στη 
Γ ενεύη την 1 η Φεβρουαρίου 1991. 

Η παραπάνω Συμφωνία, η οποία κυρώθηκε με τον υπ' 
αριθ. 2285/1995 Νόμο που δημοσιεύθηκε στο υπ’ αριθ. 
18 Φύλλο της Εφημερίδος της Κυβερνήσεως τεύχος Α' 

της 1 ης Φεβρουάριου 1995, θα τεθεί σε ισχύ, σύμφωνα 
με τη διάταξη του άρθρου 10 αυτής, την 25 Ιουλίου 1995. 

Αθήνα, 3 Μαΐου 1995 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο Π.Δ. 51 /1995 (ΦΕΚ 38/τ.Α'/1995) συμπληρώνεται το 
αντικείμενο εργασιών του εργαστηρίου Ενόργανης Ανά¬ 
λυσης του Τμήματος Φαρμακευτικής της Σχολής Επιστη¬ 
μών Υγείας του Πανεπιστημίου Πατρών στο εδάφιο στ του 
άρθρου 1 (ΦΕΚ 38 τ.Α') με την ακόλουθη περίοδο που από 
παραδρομή έχει παραληφθεί «Την συνθετική παρασκευή 
φαρμακολογικά ενεργών ενώσεων και ομολόγων αυτών, 
και τη μελέτη δομής των, με σκοπό τον προσδιορισμό 
φαρμακοφόρου σκελετού και ομάδος». 

(Από το ΥΠΕΠΘ) 

-Φ- 

( 6 ) 


Στο Προεδρικό Διάταγμα 43/1995 που δημοσιεύθηκε 
στο Φ.Ε.Κ. 33/τ.Α'/14.2.95 σχετικά με την Ίδρυση Τεχνι¬ 
κής Επαγγελματικής Σχολής Τουριστικών Επαγγελμάτων 
στην Ικαρία γίνεται η κατωτέρω διόρθωση σφάλματος: 

Στην παράγραφο 6 του προοιμίου από το εσφαλμένο: 

«Το γεγονός ότι από τις διατάξεις του παρόντος, προκα- 
λείται δαπάνη σε βάρος του Προϋπολογισμού της Σχολής, 
ύψους δρχ. 200.000.000 για το έτος 1995 και δρχ. 
70.000.000 για καθένα από τα επόμενα έτη. Για την δα¬ 
πάνη αυτή θα γίνει πρόβλεψη στον Προϋπολογισμό της 


Σχολής με ΚΑΕ 9520, 9547, 9549 και 9610-20.» στο 
ορθό: 

«Το γεγονός ότι από τις διατάξεις του παρόντος, προκα- 
λείται δαπάνη σε βάρος του Προϋπολογισμού της Σχολής, 
ύψους δρχ. 200.000.000 για το έτος 1995 και δρχ. 
70.000.000 για καθένα από τα επόμενα έτη. Για την δα¬ 
πάνη αυτή θα γίνει πρόβλεψη στον Προϋπολογισμό της 
Σχολής με ΚΑΕ 0200, 0400, 0500, 0600, 0700, 0800, 
0900, 1100, 1200, 1300, 1400, 1500, 1600, 1700, 
1800, 3100,3300,7100.». 

(Από το Υπουργείο Τουρισμού) 
-♦- 


(7) 

Στο ΦΕΚ 75/Α /18.4.95 όπου δημοσιεύτηκε το Π.Δ. 
122/95 με θέμα «Διαδικασία εκτέλεσης περιηγητικών τα- 
ξειδίων μεταξύ Ελληνικών λιμένων από Ελληνικά επιβα¬ 
τηγό πλοία» γίνονται οι παρακάτω διορθώσεις σφαλμά¬ 
των: 

α) Στη β' στήλη της σελίδας 3426 στην πρώτη σειρά της 
παρ. 1 του άρθρου 2 αντί του εσφαλμένου «Στην παρα¬ 
λαβή» τίθεται το ορθό «Η παραλαβή». 

β) Στην τέταρτη σειρά της ιδίας παραγράφου αντί του 
εσφαλμένου «υπορεούται» τίθεται το ορθό «υποχρεού- 
ται». 

γ) Στην τέταρτη σειρά της παρ. 3 του άρθρου 2 αντί του 
εσφαλμένου «καταθέσει» τίθεται το ορθό «καταθέτει». 

δ) Στην τέταρτη σειρά της παρ. 4 του ιδίου άρθρου αντί 
του εσφαλμένου «ανώτρης» τίθεται το ορθό «ανώτερης». 

ε) Στο άρθρο 3 γράφεται ο τίτλος του «Εξαιρέσεις» πριν 
από την πρώτη παράγραφο 

(Από το ΥΕΝ) 


τ* 

